b'\n_START_ARTICLE_\nFranc Posel\n_START_SECTION_\n\xc5\xa0olanje\n_START_PARAGRAPH_\nLeta 1982 je maturiral na II. gimnaziji v Mariboru. Po slu\xc5\xbeenju voja\xc5\xa1kega roka (1982\xe2\x80\x931983) je pri\xc4\x8del s \xc5\xa1tudijem kemijske tehnologije in oktobra 1987, na za\xc4\x8detku absolventskega obdobja, diplomiral na sedanji Fakulteti za kemijo in kemijsko tehnologijo - (FKKT), ki je \xc4\x8dlanica Univerze v Mariboru. Po diplomi se je zaposlil na isti fakulteti in nadaljeval podiplomski \xc5\xa1tudij v okviru gibanja "Znanost Mladini", ki ga je zaklju\xc4\x8dil z magisterijem v letu 1991.\n_START_SECTION_\nZaposlitev\n_START_PARAGRAPH_\nDecembra 1990 je pri\xc4\x8del delovati na podro\xc4\x8dju varovanja okolja v ob\xc4\x8dinskih Upravnih organih v Mariborski ob\xc4\x8dini, kjer je ostal do konca januarja 1996. V tem \xc4\x8dasu se je ukvarjal s problemi onesna\xc5\xbeenosti zraka v Mariboru, varstvom pred hrupom ter kasneje bil tudi vodja odseka za varstvo okolja. V sodelovanju v okviru mednarodnih projektov ob uveljavljanju Slovenije je sodeloval tudi v pregledu obremenjenosti Slovenije, ki jo za Svetovno banko pripravljala skupina Stanley Consultants in bil kasneje nosilec projekta za pripravo aktivnosti za mednarodni razpis za kolektor in \xc4\x8distilno napravo za odpadne vode, kar se je ob sodelovanju Evropske banko za obnovo in razvoj (EBRD) pri\xc4\x8del v februarju 1994._NEWLINE_V februarju 1996 je pri\xc4\x8del z delom na In\xc5\xa1titutu za varstvo pri delu in varstvo okolja v Mariboru (IVD), kot vodja Centra za ekologijo in varstvo okolja, kjer se je invalidsko upokojil maja 2008._NEWLINE_V \xc4\x8dasu slu\xc5\xbebovanja je \xc5\xa1e naprej sodeloval z Ministrstvom za okolje in prostor pri pripravi zakonodaje in podzakonskih aktov na podro\xc4\x8dju varovanja okolja ter Ministrstvom za delo, dru\xc5\xbeino in socialne zadeve pri ustvarjanju zakonodaje na podro\xc4\x8dju varnosti in zdravja pri delu._NEWLINE_Ves \xc4\x8das je bil aktiven tudi pri uveljavljanju skupine, ki jo je vodil, tako, da je v letu 2004 prvi\xc4\x8d prejela tudi akreditacijo za ve\xc4\x8dino podro\xc4\x8dij, kjer je bila za nadaljevanje prejetja pooblastila za meritve in monitoringe na podro\xc4\x8dju zraka, hrupa in gradbene fizike zahtevana tudi ta._NEWLINE_Franc Posel je tudi predsednik dru\xc5\xa1tva Pogum - dru\xc5\xa1tvo za dostojanstvo pri delu.'